CELEX: 62020TB0731(01)
Language: mt
Date: 2021-11-03 00:00:00
Title: Kawża T-731/20: Digriet tal-Qorti Ġenerali tat-3 ta' Novembru 2021 – ExxonMobil Production Deutschland vs Il-Kummissjoni (“Rikors għal annullament – Ambjent – Direttiva 2003/87/KE – Gassijiet serra – Allokazzjoni ta’ kwoti ta’ emissjoni – Talba għat-trasferiment ta’ ċertifikati ta’ emissjoni lill-Ġermanja – Talba mressqa fil-kuntest ta’ proċedura għal miżuri provviżorji nazzjonali bil-għan li jiġi żgurat l-effett utli tal-proċedura għal deċiżjoni preliminari fil-Kawża C-126/20 – Deċiżjoni ta’ rifjut tal-Kummissjoni – Locus standi – Nuqqas ta’ interess dirett – Inammissibbiltà”)

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/38
            
         
      Digriet tal-Qorti Ġenerali tat-3 ta' Novembru 2021 – ExxonMobil Production Deutschland vs Il-Kummissjoni
      (Kawża T-731/20) (1)
      
      (“Rikors għal annullament - Ambjent - Direttiva 2003/87/KE - Gassijiet serra - Allokazzjoni ta’ kwoti ta’ emissjoni - Talba għat-trasferiment ta’ ċertifikati ta’ emissjoni lill-Ġermanja - Talba mressqa fil-kuntest ta’ proċedura għal miżuri provviżorji nazzjonali bil-għan li jiġi żgurat l-effett utli tal-proċedura għal deċiżjoni preliminari fil-Kawża C-126/20 - Deċiżjoni ta’ rifjut tal-Kummissjoni - Locus standi - Nuqqas ta’ interess dirett - Inammissibbiltà”)
      (2022/C 2/52)
      Lingwa tal-kawża: il-Ġermaniż
      
         Partijiet
      
      
         Rikorrent: ExxonMobil Production Deutschland GmbH (Hannover, il-Ġermanja) (rappreżentanti: S. Altenschmidt u J. Hoss, avukati)
      
         Konvenut: Il-Kummissjoni Ewropea (rappreżentanti: B. De Meester u G. Wils, aġenti)
      
         Suġġett
      
      Talba skont l-Artikolu 263 TFUE u intiża għall-annullament tal-ittra tal-Kummissjoni tat-8 ta’ Diċembru 2020 li permezz tagħha din l-istituzzjoni ċaħdet it-talba tad-Deutsche Emissionshandelsstelle (id-Dipartiment Ġermaniż tal-iskambju ta’ kwoti ta’ emissjonijiet) biex tittrasferixxi, b’mod konservatorju, fuq il-kont ta’ depożitu nazzjonali tar-Repubblika Federali tal-Ġermanja jew, sussidjarjament, fil-kont ta’ depożitu kummerċjali tar-rikorrenti, u sa mhux iktar tard mill-31 ta’ Diċembru 2020, numru ta’ kwoti ta’ emissjoni ta’ gassijiet serra ekwivalenti għan-numru ta’ kwoti supplimentari li r-rikorrenti talbet l-allokazzjoni tagħhom, mingħajr ħlas u abbażi tat-tielet perijodu ta’ skambju ta’ kwoti ta’ emissjoni ta’ gassijiet serra, quddiem il-Verwaltungsgericht Berlin (il-Qorti Amministrattiva ta’ Berlin, il-Ġermanja).
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  ExxonMobil Production Deutschland GmbH hija kkundannata għall-ispejjeż, inklużi dawk relatati mal-proċedura għal miżuri provviżorji.
               
            
         (1)  ĠU C 44, 8.2.2021.